नेपाल र भारतबीच सन् १९५२ मा १९९ वर्षका लागि कोशी सम्झौता भएको थियो। सम्झौतामा कोशी व्यारेजबाट दुई माइल तल तथा दुई माइलमाथि कुनै संरचना बनाउनु अपरेमा दुई देशको सहमति आवश्यक हुने उल्लेख भए पनि १९९२ मा तत्कालीन प्रधानमन्त्री गिरिजाप्रसाद कोइरालाको भारत भ्रमणमा दुई देशले संयुक्त रूपमा अध्ययन गर्ने सम्झौता भएको थियो। सम्झौताअनुसार प्रारम्भिक अध्ययनको आधारमा झण्डै तीन हजार २०० मेगावाटको विद्युत उत्पादन र दुवै देशको १८ लाख हेक्टर जमिन सिँचाइ गर्ने लक्ष्यसहित बहुउद्देश्यीय आयोजनाको डीपीआर अघि बढेको हो। संयुक्त रुपमा सो परियोजना अघि बढाउन गठित नेपाल-भारत संयुक्त सप्तकोशी-सुनकोशी अन्वेषण कार्यालय गठन गरेर अघि बढेको सो परियोजना सम्झौता गरेको १२ वर्षपछि बल्ल काम अघि बढेको थियो।
